Peter Staněk

Prof. Ing. Peter Staněk, CSc., (* 9. december 1948, Brno) je slovenský ekonóm, prognostik, konšpiračný teoretik, do roku 2022 samostatný vedecký pracovník Ekonomického ústavu Slovenskej akadémie vied. Pôsobil aj ako ekonomický poradca predsedov vlády SR Vladimíra Mečiara, Roberta Fica a Petra Pellegriniho.Prof. Ing. Peter Staněk, CSc. In: 

 Oblasti výskumu 
V 90. rokoch 20. storočia sa venoval najmä témam bankovníctvo, rozpočtová politika, systémová infraštruktúra a proexportná politika. Bol spoluautorom hospodárskej politiky Slovenska a medzinárodných projektov v oblasti transformácie.

V súčasnosti sú jeho hlavnými témami finančné trhy, globalizácia, svetová ekonomika, štruktúrny a technologický rozvoj a znalostná ekonomika; bol vedúcim jedného projektu VEGA a členom viacerých projektov. Je medzinárodne uznávaným odborníkom v oblasti dôsledkov priemyselnej revolúcie.

V posledných rokoch rieši teórie o mimozemšťanoch, hoci to nie je jeho hlavná výskumná oblasť. Vyjadruje ničím nepodložené teórie o mimozemských zásahoch a prepája to s ekonomickými zmenami vo svete. Jeho teórie však nemá nijako podložené a odozvu nachádza iba na alternatívnej scéne.

 Životopis 
V roku 1972 absolvoval Vysokú školu ekonomickú v Bratislave. V roku 1979 bol externý ašpirant. V rokoch 19731980 bol odborným pracovníkom Ústavu ekonomiky vzdelávania. V rokoch 19801992 bol samostatným odborným pracovníkom vo Výskumnom ústave práce a sociálnych vecí v Bratislave. V rokoch 19921995 bol samostatným odborným pracovníkom Ekonomického ústavu SAV.

V rokoch 19951998 bol ekonomickým poradcom predsedu vlády Slovenskej republiky Vladimíra Mečiara. V rokoch 19971998 bol štátnym tajomníkom Ministerstva financií Slovenskej republiky.

V 21. storočí pôsobil ako ekonomický expert Strany demokratického stredu/STRED Ivana Mjartana.Peter Staněk. In:  Neskôr opäť ako poradca premiéra, tentokrát Roberta Fica v jeho prvej aj druhej vláde a vo vláde Petra Pellegriniho.prof. Ing. Peter Staněk, CSc. In: 

V rokoch 20072009 bol členom dozornej rady spoločnosti ZSE Energia.Výročná správa spoločnosti ZSE Energia, a.s., za rok 2009   (Vo výročnej správe z roku 2010 už nie je uvedený ako člen dozornej rady)

V roku 2012 sa stal profesorom Národohospodárskej fakulty Ekonomickej univerzity v Bratislave, následne bol poverený vedením Ústavu ekonómie a manažmentu tejto univerzity a v rokoch (?)20152020 bol jeho riaditeľom.prof. Ing. Peter Staněk, CSc. In: doc. Ing. Peter Staněk, CSc. In: prof. Ing. Peter Staněk, CSc. In: 

V období okolo roku 2020 prednášal v Česku na Českom inštitúte informatiky, robotiky a kybernetiky ČVUT.

V rokoch 20192022 bol vedúcim projektu VEGA 2/0002/19 „Systémové implikácie 4. priemyselnej revolúcie a adaptačné procesy informačnej spoločnosti (ekonomické, technologické a kultúrne aspekty)“.

Dlhé roky bol vedúcim Oddelenia svetovej ekonomiky Ekonomického ústavu SAV.prof. Ing. Peter Staněk, CSc. In:  V minulosti bol predsedom vedeckej rady Ekonomického ústavu SAV.

Od roku 2020 je jedným zo zakladateľov (členov správnej rady) českej organizácie Institut Equilibrium. Na jeho žiadosť bola spolupráca s inštitútom ukončená. (Primárnou príčinou ukončenia spolupráce je dezinformačná prednáška organizovaná profesorom Maříkom na ČVUT).

K 31. decembru 2022 skončil svoje pôsobenie na Ekonomickom ústave SAV.

 Kritika 
Viaceré médiá spochybnili jeho postoje. Podľa novinára Mira Kerna z Denníka N má P. Staněk názory blízke ruskej vláde a do článkov ho často oslovujú proruské weby. Spravodajský portál Aktuality.sk poukázal na to, že v postoji ku globálnemu otepľovaniu sa výrazne odchyľuje od vedeckého konsenzu. V minulosti bol tiež kritizovaný za vulgárne vyjadrenia v televíznej diskusii.

Český Deník N upozornil na Staněkovu prednášku v Českom inštitúte informatiky, robotiky a kybernetiky ČVUT v Prahe, kde Staněk v rozpore so známymi faktmi hlásal, že Svetová zdravotnícka organizácia (WHO) sa chystá vytvoriť vlastnú políciu a „vynucovať plnenie smerníc WHO“. Taktiež bez dôkazov tvrdil, že jednotlivé centrálne banky majú za úlohu zaviesť „digitálnu menu“ a že sa bude vytvárať „digitálna identita“, vďaka ktorej budú mať vlády prístup k všetkým informáciám o jednotlivcoch a centrálna banka vo švajčiarskom Bazileji bude vytvárať jednotnú účtovnú knihu: „A keby ste náhodou mali nejaké výhrady k politike EÚ, budete mať nižšiu hodnotu sociálneho kreditu.“

Podľa Staněka existujú napokon aj „potvrdené dôkazy“, že Hitler neumrel v roku 1945 v Berlíne, ale utiekol ponorkou do Latinskej Ameriky, kde zomrel v roku 1961 na infarkt.

Ekonóm a bývalý minister financií SR Ivan Mikloš Staněka spomína v súvislosti s výskumom kanadsko-amerického politológa Philipa Tetlocka, zaoberajúceho sa úspešnosťou predpovedí expertov, predvídajúcich politické a ekonomické trendy: „Zaujímavá bola distribúcia schopností medzi expertmi. Tí, ktorí boli renomovanejší, boli o niečo lepší, ako tí menej známi. Ale tí najznámejší a najrenomovanejší boli často najmenej presní. Je to zrejme dané tým, že mali aj väčšie ilúzie o svojich schopnostiach a boli nerealisticky sebavedomí. Zistil tiež, že experti, ktorí sú najviac sebaistí, sú najčastejšie pozývaní do televíznych programov, napriek tomu, že sa najčastejšie mýlia. Aj na Slovensku to platí, príkladom takéhoto experta je Peter Staněk“.

 Referencie 

 Externé odkazy 
 Diela Petra Staněka v súbornom katalógu Slovenskej národnej knižnice
 Peter Staněk: Slovensko má špecifický ekonomický potenciál  – rozhovor pre Next future (2014)

Kategória:Slovenskí ekonómovia
Kategória:Slovenskí prognostici
Kategória:Konšpirační teoretici
Kategória:Štátni tajomníci Ministerstva financií Slovenskej republiky
Kategória:Pracovníci Slovenskej akadémie vied
Kategória:Slovenskí univerzitní profesori
Kategória:Absolventi Ekonomickej univerzity v Bratislave
Kategória:Osobnosti z Brna